Document ID: 32000D0080

KOMISSION PÄÄTÖS,
tehty 20 päivänä joulukuuta 1999,
väliaikaisista luetteloista kolmansien maiden laitoksista, joista jäsenvaltiot sallivat eläinten suolten tuonnin, tehdyn päätöksen 1999/120/EY muuttamisesta
(tiedoksiannettu numerolla K(1999) 4697)
(ETA:n kannalta merkityksellinen teksti)
(2000/80/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon sellaisten kolmannen maan laitosten väliaikaisten luetteloiden laatimista siirtymäkauden ajaksi koskevista yksityiskohtaisista säännöistä, joista jäsenvaltioilla on lupa tuoda tiettyjä eläintuotteita, kalastustuotteita ja eläviä simpukoita, 22 päivänä kesäkuuta 1995 tehdyn neuvoston päätöksen 95/408/EY(1), sellaisena kuin se on viimeksi muutettuna päätöksellä 98/603/EY(2), ja erityisesti sen 2 artiklan 4 kohdan,
sekä katsoo seuraavaa:
1) Komission päätöksessä 1999/120/EY(3) vahvistetaan väliaikaiset luettelot eläinten suolia tuottavista laitoksista kolmansissa maissa.
2) Bangladesh, Meksiko, Nicaragua ja Panama ovat lähettäneet luettelonsa niistä eläinten suolia tuottavista laitoksistaan, joiden toimivaltaiset viranomaiset todistavat noudattavan yhteisön sääntöjä.
3) Bangladeshin, Meksikon, Nicaraguan ja Panaman osalta voidaan siis laatia väliaikaiset luettelot eläinten suolia tuottavista laitoksista. Päätös 1999/120/EY olisi sen vuoksi muutettava vastaavalla tavalla.
4) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Lisätään päätöksen 1999/120/EY nimeen sanan "suolten" jälkeen ilmaus ", vatsojen ja rakkojen".
2. Lisätään päätöksen 1999/120/EY 1 artiklan 1 kohtaan sanan "suolten" ja 2 kohtaan sanan "suolien" jälkeen ilmaus, "vatsojen ja rakkojen".
2 artikla
Lisätään tämän päätöksen liitteen teksti päätöksen 1999/120/EY liitteeseen.
3 artikla
Tätä päätöstä sovelletaan 15 päivästä joulukuuta 1999.
4 artikla
Tämä päätös on osoitettu kaikille jäsenvaltioille.
Tehty Brysselissä 20 päivänä joulukuuta 1999.

Labels: 17
5
0
3
6